Rafael Van der Vaart har skrevet under på en et-årig kontrakt med Superliga-klubben Esbjerg.

Rafael Van der Vaart har været uden kontrakt siden hans aftale med FC Midtjylland udløb denne sommer.

Hollænderen har flirtet med Esbjerg og flirten er nu blevet til et fomelt samarbejde.

35-årige Van der Vaart har nemlig skrevet under på en kontrakt, der løber resten af denne sæson.

Han er ikke med for vestjyderne, når de klokken 16.00 møder Randers, men blev inden kampen præsenteret for klubbens sponsorer. Han skal spille i trøje nummer 10.